
Αρ 

ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Ένταξη μέλους Διοικητικού Προσωπικού σε θέση 
Ειδικού Τεχνικού Εργαστηριακού Προσωπικού 
(ΕΤΕΠ). 

2 Κανονισμός του Κέντρου Επιμόρφωσης και Δια 
Βίου Μάθησης του Αλεξάνδρειου Τεχνολογικού 
Εκπαιδευτικού Ιδρύματος (Τ.Ε.Ι.) Θεσσαλονίκης. 


ΑΠΟΦΑΣΕΙΣ 

Αριθμ. 3459 _ (1) 

Ένταξη μέλους Διοικητικού Προσωπικού σε θέση 

Ειδικού Τεχνικού Εργαστηριακού Προσωπικού 

(ΕΤΕΠ). 

Ο ΠΡΥΤΑΝΗΣ ΤΟΥ ΠΟΛΥΤΕΧΝΕΙΟΥ ΚΡΗΤΗΣ 

Έχοντας υπόψη: 

1. Τις διατάξεις του ν. 545/1977 «Π ερί ιδρύσεως τεχνο¬ 
λογικού Πανεπιστημίου υπό την επωνυμία Πολυτεχνείο 
Κρήτης και άλλων τινών διατάξεων». 

2. Την 201647/Ζ1/21.11.2017 απόφαση του Υπουρ¬ 
γού Παιδείας Έρευνας και Θρησκευμάτων με την οποία 
διαπιστώνεται ο διορισμός του ως Πρύτανης του Πο¬ 
λυτεχνείου Κρήτης η οποία δημοσιεύτηκε στο ΦΕΚ 
627/28.11.2017/τ.ΥΟΔΔ. 

3. Τις διατάξεις του ν. 4009/2011 «Δομή, λειτουργία, 
διασφάλιση της ποιότητας των σπουδών και διεθνοποί¬ 
ηση των ανωτάτων εκπαιδευτικών ιδρυμάτων», άρθρα 
8 παρ. 18,29 και 79 όπως ισχύουν. 

4. Τις διατάξεις του άρθρου 66, περ. α' του ν. 4415/2016 
(ΦΕΚ 159/Α76.9.2016) όπως αντικαταστάθηκε από το 
άρθρο 20 του ν. 4452/2017 (ΦΕΚ 17/τ.Α715.2.2017). 

5. Τις διατάξεις του άρθρου 27 του ν. 4386/2016 (ΦΕΚ 
83/τ.Α711.5.2016). 

6. Την αριθμ. 126603/Ζ2/29.7.2016 εγκύκλιο της Ανα- 
πληρώτριας Υπουργού Παιδείας, Έρευνας και Θρησκευ¬ 
μάτων με θέμα «Οδηγίες σχετικά με την υλοποίηση και 
την εφαρμογή των περιεχομένων στο άρθρο 27 και στο 


άρθρο 64 του ν. 4386/2016 (ΦΕΚ Α' 83) «Ρυθμίσεις για 
την έρευνα και άλλες διατάξεις» που αφορούν στις κα¬ 
τηγορίες προσωπικού Ε.Ε.Π., Ε.ΔΙ.Π. και Ε.ΤΕ.Π.» (ΑΔΑ: 
Ω73Λ4653ΠΣ-Ψ6Θ). 

7. Τις διατάξεις του π.δ. 117/2002. 

8. Την αριθμ. 59950/Ζ2/6.4.2017 εγκύκλιο του Υπουρ¬ 
γού Παιδείας Έρευνας και Θρησκευμάτων με θέμα «Οδη¬ 
γίες σχετικά με την υλοποίηση και την εφαρμογή των 
περιεχομένων στο άρθρο 20 του ν. 4452/2017 (Α' 17) 
διατάξεων, που αφορούν στις κατηγορίες προσωπικού 
Ε.Ε.Π., Ε.ΔΙ.Π. και Ε.Τ.Ε.Π. των Ανώτατων Εκπαιδευτικών 
Ιδρυμάτων της Χώρας» (ΑΔΑ: ΨΛΓ34653ΠΣ-ΓΝ7). 

9. Την αίτηση του Ε. Μπαραδάκη με αρ. πρωτ. 5356/ 
20.7.2017. 

10. Την απόφαση της Γ.Σ. της Σχολής Μηχανικών Πε¬ 
ριβάλλοντος αριθμ. 14/15.11.2017, με θέμα «Ορισμός 
Εισηγητικής Επιτροπής». 

11. Την εισηγητική έκθεση της τριμελούς Επιτροπής 
με αριθμ. πρωτ. 346/12.12.2017. 

12. Την απόφαση της Γ.Σ.Τμήματοςτης Μονοτμηματι- 
κής Σχολής 2/10.1.2018 με θέμα: « Ένταξη του Μπαρα¬ 
δάκη Ευπρέπιου (ΙΔΑΧ) σε θέση ΕΤΕΠ». 

13. Τα στοιχεία του Προσωπικού Μητρώου του Μπα¬ 
ραδάκη Ευπρέπιου του Βασιλείου ο οποίος προσλήφθη- 
κε στο Πολυτεχνείο Κρήτης σύμφωνα με τις διατάξεις του 
π.δ. 164/2004 με τη σύσταση θέσεων ιδιωτικού δικαίου 
αορίστου χρόνου (ΦΕΚ 1096/τ.Β'/10.8.2006) στην κα¬ 
τηγορία ΠΕ με ειδικότητα Μηχανικών Ορυκτών Πόρων. 
Ανέλαβε καθήκοντα στις 1.9.2006. 

14. Τους τίτλους Σπουδών τους οποίους κατέχει, πτυ¬ 
χίο απότοΤμήμα Μηχανικών Ορυκτών Πόρων του Πολυ¬ 
τεχνείου Κρήτης καθώς και Μεταπτυχιακό Δίπλωμα από 
τη Σχολή Μηχανικών Ορυκτών Πόρων του Πολυτεχνείου 
Κρήτης. 

15. Τις ανακύπτουσες λειτουργικές ανάγκες του Ιδρύ¬ 
ματος. 

16. Το γεγονός ότι δεν υφίστανται κενές οργανικές 
θέσεις Ειδικού Τεχνικού Εργαστηριακού Προσωπικού 
(ΕΤΕΠ) ΠΕ κατηγορίας στο Ίδρυμα. 

17. Το έγγραφο του Υπουργείου Παιδείας αριθμ. 3649/ 
2.5.2017 καθώς και το έγγραφο του Υπουργείου Οικονο¬ 
μικών 2/24009/29.3.2017 τα οποία μας κοινοποιήθηκαν 
με το αριθμ. 74370/8.5.2017 έγγραφο του Υπουργείου 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'828/09.03.2018 


Παιδείας, Έρευνας και Θρησκευμάτων, διαπιστώνουμε: 

Την ένταξη του Μπαραδάκη Ευπρέπιου του Βασιλεί¬ 
ου, υπαλλήλου με σχέση εργασίας Ιδιωτικού Δικαίου 
Αορίστου χρόνου, ΠΕ κατηγορίας, σε συνιστώμενη, με 
μετατροπή της θέσεώς του, οργανική θέση Ειδικού Τε¬ 
χνικού Εργαστηριακού Προσωπικού (ΕΤΕΠ), κλάδου ΠΕ 
Μηχανικών Ορυκτών Πόρων, στη Σχολή Μηχανικών Πε¬ 
ριβάλλοντος του Πολυτεχνείου Κρήτης, με ταυτόχρονη 
κατάργηση της οργανικής θέσης που κατείχε. 

Η πράξη αυτή να δημοσιευθεί στην Εφημερίδα της 
Κυβερνήσεως. 

Χανιά, 22 Φεβρουάριου 2018 

Ο Πρύτανης 

ΕΥΑΓΓΕΛΟΣ ΔΙΑΜΑΝΤΟΠΟΥΛΟΣ 


Αριθμ. ΔΦ 2.1/1188 (2) 

Κανονισμός του Κέντρου Επιμόρφωσης και Δια 
Βίου Μάθησης του Αλεξάνδρειου Τεχνολογικού 
Εκπαιδευτικού Ιδρύματος (Τ.Ε.Ι.) Θεσσαλονίκης. 

Η ΣΥΓΚΛΗΤΟΣ ΤΟΥ ΑΛΕΞΑΝΔΡΕΙΟΥ 
ΤΕΧΝΟΛΟΓΙΚΟΥ ΕΚΠΑΙΔΕΥΤΙΚΟΥ ΙΔΡΥΜΑΤΟΣ 
(Τ.Ε.Ι.) ΘΕΣΣΑΛΟΝΙΚΗΣ 

Έχοντας υπόψη: 

1. Τις διατάξεις του άρθρου 48 «Κέντρο Επιμόρφωσης 
και Διά Βίου Μάθησης» του ν. 4485/2017 (ΦΕΚ ΑΊ 14) 
«Οργάνωση και λειτουργία της ανώτατης εκπαίδευσης, 
ρυθμίσεις για την έρευνα και άλλες διατάξεις» 

2. Την αριθμ. 229716/Ζ1/29-12-2017 απόφαση του 
Υπουργού Παιδείας Έρευνας και Θρησκευμάτων «Ίδρυ¬ 
ση Κέντρου Επιμόρφωσης και Δια Βίου Μάθησης στο 
ΑλεξάνδρειοΤ.Ε.Ι. Θεσσαλονίκης, ΦΕΚ 4/5-1-2018 τ.Β'. 

3. Την συνεδρίαση της αριθμ. 5/8-2-2018 Συγκλήτου 
του ΑΤΕΙ/Θ. 

4. Την γνώμη του Συμβουλίου του Κέντρου Επιμόρ¬ 
φωσης και Διά Βίου Μάθησης, 1 η Συνεδρίαση/6-2-2017. 

5. Τις διατάξεις του άρθρου 2 του ν. 3861/2010 (ΦΕΚ 
ΑΊ 12) «Ενίσχυση της διαφάνειας με την υποχρεωτική 
ανάρτηση νόμων και πράξεων των κυβερνητικών, δι¬ 
οικητικών και αυτοδιοικητικών οργάνων στο διαδίκτυο 
«Πρόγραμμα Διαύγεια» και άλλες διατάξεις» όπως τροπο¬ 
ποιήθηκε με το άρθρο 23 του ν. 4210/2013 (ΦΕΚ Α'254) 
«Ρυθμίσεις Υπουργείου Διοικητικής Μεταρρύθμισης και 
Ηλεκτρονικής Διακυβέρνησης και άλλες διατάξεις», 

6. Την αρ. 193992/Ζ1/10-11-2017 διαπιστωτική πρά¬ 
ξη εκλογής Πρύτανη και τριών (3) Αντιπρυτάνεων του 
Αλεξάνδρειου Τεχνολογικού Εκπαιδευτικού Ιδρύματος 
(Α.Τ.Ε.Ι.) Θεσσαλονίκης του Υπουργού Παιδείας, Έρευ¬ 
νας και Θρησκευμάτων, με θητεία από 1-12-2017 έως 
30/11 /2021 (ΦΕΚ 579/Υ.Ο.Δ.Δ./14-11-2017), 

7. Το γεγονός ότι από την παρούσα απόφαση αυτής 
δεν προκαλείται δαπάνη σε βάρος του προϋπολογισμού 
του Ιδρύματος, αποφασίζουμε: 

Τον κατωτέρω Κανονισμό του Κέντρου Επιμόρφωσης 
και Δια Βίου Μάθησης του Αλεξάνδρειου Τεχνολογικού 
Εκπαιδευτικού Ιδρύματος (Τ.Ε.Ι.) Θεσσαλονίκης»: 


ΚΕΝΤΡΟ ΕΠΙΜΟΡΦΩΣΗΣ ΚΑΙ ΔΙΑ ΒΙΟΥ ΜΑΘΗΣΗΣ 
(ΚΕ.ΔΙ.ΒΙ.Μ) 

ΚΑΝΟΝΙΣΜΟΣ ΛΕΙΤΟΥΡΓΙΑΣ ΟΡΓΑΝΩΣΗ 
ΚΑΙ ΛΕΙΤΟΥΡΓΙΑ ΤΟΥ ΚΕΝΤΡΟΥ ΕΠΙΜΟΡΦΩΣΗΣ 
ΚΑΙ ΔΙΑ ΒΙΟΥ ΜΑΘΗΣΗΣ ΑΤΕΙΘ 
Το Κέντρο Επιμόρφωσης και Δια Βίου Μάθησης (Κ.Ε.ΔΙ. 
ΒΙ.Μ)του ΑλεξάνδρειουΤΕΙ Θεσσαλονίκης είναι αρμόδιο 
και λειτουργεί στο πλαίσιο των διατάξεων του άρθρου 48 
του ν. 4485/2017 (ΦΕΚΑ7114). Ιδρύθηκε με την υπουρ¬ 
γική απόφαση Αρ. 229716/Ζ1 (ΦΕΚ: 4/Β705.01.2018) και 
λειτουργεί ως Δομή Εκπαίδευσης, στις Εγκαταστάσεις 
του ΑΤΕΙΘ. 

Σχετικοί σκοποί και στόχοι του Κέντρου. 

Η δια βίου παροχή γνώσεων, η καλλιέργεια δεξιοτήτων 
και η βελτίωση των προσόντων του ανθρώπινου δυνα¬ 
μικού σε ένα περιβάλλον ταχύτατων και διαρθρωτικών 
μεταβολών με σκοπό την αύξηση των δυνατοτήτων πλή¬ 
ρους και ποιοτικής απασχόλησης. 

Το ΑΤΕΙΘ, με την ίδρυση του ΚΕ.ΔΙ.ΒΙ.Μ επιδιώκει: 
α) Να συμβάλει στη δημιουργία ενεργών και αυτο¬ 
δύναμων πολιτών και στην εδραίωση της ουσιαστικής 
συμμετοχής των ανθρώπων στα βασικά θέματα της κοι¬ 
νωνικής ζωής σε τοπικό, εθνικό και ευρωπαϊκό επίπεδο. 

β) Να διευκολύνει και να εξομαλύνει την κοινωνική 
ένταξη και την εξασφάλιση ίσων ευκαιριών, καθώς και 
την ενίσχυση της κοινωνικής συνοχής. 

γ) Να δημιουργήσει ευνοϊκούς όρους και προϋπο¬ 
θέσεις προσωπικής ανάπτυξης και ολοκλήρωσης των 
πολιτών. 

δ) Να ενισχύσει τις δυνατότητες πρόσβασης στη γνώ¬ 
ση νέων και την ανανέωση της γνώσης και επιμόρφωση 
εργαζόμενων και ανέργων σε ένα πλαίσιο αναβαθμισμέ¬ 
νου ακαδημαϊκού συστήματος. 

ε) Τη βελτίωση των δεξιοτήτων του ανθρώπινου δυνα¬ 
μικού, ώστε να αξιοποιηθούν συστηματικά και αποτελε¬ 
σματικά στην κατεύθυνση αντιμετώπισης της ανεργίας 
προς όφελος της κοινωνίας και της οικονομίας. 

στ) Την ενίσχυση της εξωστρέφειας του μέσα από την 
καλύτερη σύνδεση του με την κοινωνία και την ανταπό¬ 
κριση στις ανάγκες της, στο πλαίσιο διάχυσης της γνώ¬ 
σης και παραγωγής προστιθέμενης αξίας προς όφελος 
του ευρύτερου δημόσιου συμφέροντος. 

ζ) Την παροχή εκπαιδευτικών υπηρεσιών σε τομείς 
άμεσου ενδιαφέροντος για τους παραγωγικούς και κοι¬ 
νωνικούς φορείς, τη διοίκηση, την αυτοδιοίκηση και την 
κοινωνία των πολιτών. 

Το Κ.Ε.ΔΙ.ΒΙ.Μ υπόκειται στον έλεγχο της συγκλήτου. Η 
δομή, τα όργανα διοίκησης και ο τρόπος λειτουργίας του 
περιγράφονται στον κατωτέρω εσωτερικό κανονισμό 
λειτουργίας του ΚΕ.ΔΙ.ΒΙ.Μ. 

ΕΣΩΤΕΡΙΚΟΣ ΚΑΝΟΝΙΣΜΟΣ ΛΕΙΤΟΥΡΓΙΑΣ 
Σκοπός 

Σκοπός του ΚΕ.ΔΙ.ΒΙ.Μ - ΑΤΕΙΘ είναι: 

1. Η αξιοποίηση του επιστημονικού δυναμικού και 
των υποδομών του ΑΤΕΙΘ σε προγράμματα που απευ¬ 
θύνονται στην ελληνική και διεθνή κοινότητα και αντα- 
ποκρίνονται στις ανάγκες των πολιτών για κατάρτιση, 
επιμόρφωση και εξειδίκευση. 







Τεύχος Β' 828/09.03.2018 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

2. Η ενίσχυση των δεσμών του ΑΤΕΙΘ με την τοπική και 
την ευρύτερη κοινωνία και η εξασφάλιση της δυνατότη¬ 
τας να έχει υψηλού επιπέδου επιμόρφωση, κατάρτιση 
και εξειδίκευση. 

3. Το άνοιγμα του ΑΤΕΙΘ στη διεθνή αγορά της εκπαί¬ 
δευσης με τη διοργάνωση προγραμμάτων που απευθύ¬ 
νονται στο διεθνή χώρο. 

4. Η συμβολή του ΑΤΕΙΘ στο γενικότερο εκσυγχρονι¬ 
σμό του εκπαιδευτικού συστήματος, στην αναβάθμιση 
της ποιότητας της εκπαίδευσης και στη μείωση του κοι¬ 
νωνικού αποκλεισμού στην εκπαίδευση. 

Γενικό Πλαίσιο 

Το Κ.Ε.ΔΙ.ΒΙ.Μ του ΑΤΕΙΘ: 

1. Λειτουργεί σύμφωνα με το άρθρο 48 του ν. 4485/ 
2017, καθώς και τον εσωτερικό κανονισμό λειτουργίας 
του. 

2. Αποτελεί το φορέα διά του οποίου το ΑΤΕΙΘ προ¬ 
σφέρει και πιστοποιεί εκπαίδευση. 

1. όλων των μορφών, πέραν του τυπικού εκπαιδευ¬ 
τικού συστήματος, ήτοι: μη τυπική εκπαίδευση, άτυπη 
μάθηση, αρχική και συνεχιζόμενη επαγγελματική κατάρ¬ 
τιση, εξειδίκευση και μετεκπαίδευση. 

2. Ελέγχεται από τη σύγκλητο του ΑΤΕΙΘ, τα όργανα 
εσωτερικού ελέγχου του Κ.Ε.ΔΙ.ΒΙ.Μ και το Υπουργείο 
Παιδείας, Έρευνας και Θρησκευμάτων. 

3. Αξιολογείται ως σύνολο από τη ΜΟΔΙΠ και εξω¬ 
τερικούς αξιολογητές, ενώ τα επί μέρους προγράμμα¬ 
τα καθώς και η διοικητική υποστήριξη υπόκεινται σε 
εσωτερική αξιολόγηση στην οποία εμπλέκονται και οι 
εκπαιδευόμενοι. 

4. Λειτουργεί με πλήρη διαφάνεια, η οποία περιορίζε¬ 
ται μόνο από τις ρυθμίσεις περί προσωπικών δεδομένων. 

5. Οι Επιστημονικά Υπεύθυνοι των προγραμμάτων 
εκπαίδευσης είναι μέλη ΔΕΠ του ΑΤΕΙΘ. 

6. Τα προγράμματα του Κ.Ε.ΔΙ.ΒΙ.Μ απευθύνονται σε 
νέους επιστήμονες απόφοιτους ΑΕΙ (της ημεδαπής και 
της αλλοδαπής), αποφοίτους Λυκείου, εργαζόμενους, 
ανέργους, αλλά και σε προπτυχιακούς φοιτητές του 
ΑΤΕΙΘ. 

7. Οι φοιτητές του ΑΤΕΙΘ είναι δυνατόν να μη κατα¬ 
βάλλουν δίδακτρα. 

Δραστηριότητες 

Τους σκοπούς και στόχους του το Κ.Ε.ΔΙ.ΒΙ.Μ υλοποιεί 
με εκπαιδευτικές και επιμορφωτικές δραστηριότητες, 
όπως οι παρακάτω. 

α) Οργανώνει Προγράμματα Δια Βίου Εκπαίδευσης 
(ΠΔΒΕ) για αποφοίτους Ανώτατων Εκπαιδευτικών Ιδρυ¬ 
μάτων, λοιπούς επαγγελματίες, ανειδίκευτους εργαζόμε¬ 
νους και ανέργους, και γενικά άτομα που εντάσσονται 
στο πλαίσιο της «Εκπαίδευσης Ενηλίκων». 

β) Διεξάγει μελέτες σε θέματα των επιστημονικών του 
ενδιαφερόντων. 

γ) Διοργανώνει ή συμμετέχει σε επιστημονικές διαλέ¬ 
ξεις, ημερίδες, συμπόσια, σεμινάρια, συνέδρια και άλλες 
επιστημονικές εκδηλώσεις. 

δ) Πραγματοποιεί εκδόσεις και δημοσιεύσεις και παρά¬ 
γει ηλεκτρονικό και έντυπο υλικό εκπαιδευτικού, ερευ¬ 
νητικού ή ενημερωτικού χαρακτήρα. 


ε) Συνεργάζεται με το Ινστιτούτο Διαρκούς Εκπαί¬ 
δευσης Ενηλίκων (Ι.Δ.ΕΚ.Ε.), τα Ανώτατα Εκπαιδευτικά 
Ιδρύματα (Α.Ε.Ι.) της ημεδαπής ή ομοταγή ιδρύματα της 
αλλοδαπής, καθώς και με Κέντρα Ερευνών και άλλα ακα¬ 
δημαϊκά ιδρύματα ή φορείς Δια Βίου Εκπαίδευσης, τόσο 
της ημεδαπής όσο και της αλλοδαπής. 

στ) Επιδιώκει και προωθεί την πιστοποίηση της παρε¬ 
χόμενης επαγγελματικής εκπαίδευσης και εξειδίκευσης, 
σε συνεργασία με αναγνωρισμένα εθνικά και διεθνή κέ¬ 
ντρα πιστοποίησης. 

ΔΙΟΙΚΗΣΗ του Κ.Ε.ΔΙ.ΒΙ.Μ και των ΠΔΒΕ 
Όργανα διοίκησης του Κ.Ε.ΔΙ.ΒΙ.Μ είναι: 
α) ο Πρόεδρος του Κέντρου, 
β) το Συμβούλιο του Κέντρου, 
α) Πρόεδρος του Κέντρου είναι ο Αντιπρύτανης, στον 
οποίο έχει ανατεθεί η σχετική αρμοδιότητα, ύστερα από 
πρόταση του Πρύτανη και έγκριση της Συγκλήτου. 

Ο Πρόεδρος έχει τις εξής αρμοδιότητες: 
α) Συγκαλεί το Συμβούλιο του Κέντρου, καταρτίζει την 
ημερήσια διάταξη, ορίζει ως εισηγητή των θεμάτων μέ¬ 
λος του Συμβουλίου, προεδρεύει των εργασιών του και 
εισηγείται τα θέματα για τα οποία δεν έχει οριστεί ως 
εισηγητής άλλο μέλος του Συμβουλίου. 

β) Επιβλέπει την εφαρμογή της πολιτικής του Κέντρου 
και την τήρηση του Κανονισμού του. 

γ) Μεριμνά για την εφαρμογή των αποφάσεων του 
Συμβουλίου. 

δ) Πρόίσταται των υπηρεσιών του Κέντρου και συ¬ 
νυπογράφει με τον πρόεδρο του Ε.Λ.Κ.Ε. του ΑΤΕΙΘ τις 
συμβάσεις προσωπικού, τις συμβάσεις προμηθειών και 
υπηρεσιών που συνάπτει το Κέντρο για τις γενικές του 
ανάγκες. 

ε) Υπογράφει τις εντολές πληρωμής για τις γενικές δα- 
πάνεςτου Κέντρου. Ειδικά για τις εντολές πληρωμήςτου 
εκπαιδευτικού προσωπικού, απαιτείται η προηγούμενη 
πιστοποίηση άρτιας διεξαγωγής του προγράμματος από 
τον επιστημονικά υπεύθυνο. 

στ) Ορίζει, όπου απαιτείται, ύστερα από γνώμη του 
Συμβουλίου του Κέντρου, τις επιτροπές επιλογής εκπαι- 
δευομένων. 

ζ) Συγκροτεί επιτροπές για τη μελέτη ή τη διεκπεραί¬ 
ωση συγκεκριμένων θεμάτων που εμπίπτουν στις αρ- 
μοδιότητές του. 

η) Εισηγείται στη Σύγκλητο, ύστερα από γνώμη του 
Συμβουλίου, την επιλογή του Διευθυντή Επιμόρφωσης 
και Δια Βίου Μάθησης. 

θ) Υπογράφει τα απονεμόμενα από το Κέντρο πιστο¬ 
ποιητικά μη τυπικής εκπαίδευσης, σύμφωνα με την έν¬ 
νοια της περίπτωσης 4 του άρθρου 2 του ν. 3879/2010 
(Α' 163). 

ι) Συντάσσει ετήσια έκθεση απολογισμού του έργου 
του Κέντρου, η οποία εγκρίνεται από τη Σύγκλητο και 
κοινοποιείται στον Υπουργό Παιδείας, Έρευνας και Θρη¬ 
σκευμάτων μετά την έγκρισή της. 

Το Συμβούλιο του Κέντρου αποτελείται από: 

•Τον Πρόεδρο του Κέντρου, 

• Έναν εκπρόσωπο από κάθε Σχολή του Ιδρύματος, ο 
οποίος ορίζεται ύστερα από πρόταση της Κοσμητείας 
της οικείας Σχολής, 

•Τον Διευθυντή Επιμόρφωσης και Δια Βίου Μάθησης, 
χωρίς δικαίωμα ψήφου. 

Το Συμβούλιο έχει τις ακόλουθες αρμοδιότητες και 
όσες άλλες προβλέπονται από τον Κανονισμό του Κέ¬ 
ντρου: 

α) Διαμορφώνει στο πλαίσιο των αποφάσεων της Συ¬ 
γκλήτου, την πολιτική του Κέντρου για την ανάπτυξη 
των έργων και των προγραμμάτων επιμόρφωσης, συ¬ 
νεχιζόμενης εκπαίδευσης, κατάρτισης και εν γένει δια 
βίου μάθησης. 

β) Εποπτεύει τη λειτουργία των εκπαιδευτικών προ¬ 
γραμμάτων επιμόρφωσης, συνεχιζόμενης εκπαίδευσης, 
κατάρτισης και εν γένει δια βίου μάθησης. 

γ) Εισηγείται προς το Πρυτανικό Συμβούλιο τα προς 
έγκριση έργα και εκπαιδευτικά προγράμματα του Κέ¬ 
ντρου, τα οποία μετά την έγκρισή τους κοινοποιούνται 
στο Υπουργείο Παιδείας, Έρευνας και Θρησκευμάτων. 

δ) Αναθέτει την υλοποίηση των έργων και των εκπαι¬ 
δευτικών προγραμμάτων του Κέντρου στους επιστημο¬ 
νικά υπευθύνους. 

ε) Συνεργάζεται με τις Κοσμητείες των Σχολών για την 
υποστήριξη της υλοποίησης των εκπαιδευτικών προ¬ 
γραμμάτων του Κέντρου. 

στ) Καθορίζει τον τύπο των πιστοποιητικών που απο¬ 
νέμει το Κέντρο. 

ζ) Διατυπώνει γνώμη προς τη Σύγκλητο για τον τετρα¬ 
ετή αναπτυξιακό προγραμματισμό του Κέντρου. 

η) Διατυπώνει γνώμη προς τη Σύγκλητο για τον Κα¬ 
νονισμό και την οργανωτική δομή των υπηρεσιών του 
Κέντρου. 

θ) Ορίζει ομάδες για την εσωτερική αξιολόγηση των 
εκπαιδευτικών προγραμμάτων του Κέντρου. 

ι) Ορίζει το ύψος των τελών για κάθε εκπαιδευτικό πρό¬ 
γραμμα του Κέντρου και το ποσοστό παρακράτησης από 
τα τέλη αυτά ως πόρο κάλυψης των γενικών εξόδων του 
Κέντρου, τα οποία εισηγείται προς έγκριση στο Πρυτα¬ 
νικό Συμβούλιο, προκειμένου να αποφασίσει σύμφωνα 
με όσα ορίζονται στην παράγραφο 10 του ν. 4485/2017. 

ια) Εισηγείται στην Επιτροπή Ερευνών του Ε.Λ.Κ.Ε. για 
τη σύναψη συμβάσεων προσωπικού, προμηθειών και 
υπηρεσιών που συνάπτει το Κέντρο για τις εκπαιδευτικές 
και λοιπές λειτουργικές του ανάγκες. 

ιβ) Διατυπώνει γνώμη προς τη Σύγκλητο για την επι¬ 
λογή του Διευθυντή του Κέντρου. 

Ο Διευθυντής Επιμόρφωσης και Δια Βίου Μάθησης 
παρακολουθεί την εφαρμογή του αναπτυξιακού προ¬ 
γράμματος του Κέντρου, συντονίζει την υλοποίηση των 
έργων και των προγραμμάτων επιμόρφωσης, κατάρτι¬ 
σης, συνεχιζόμενης εκπαίδευσης και εν γένει δια βίου 
μάθησης και επιμελείται την ποιοτική αναβάθμισή τους. 
Παρακολουθεί και υποστηρίζει την υλοποίηση των απο¬ 
φάσεων του Συμβουλίου και είναι υπεύθυνος για όλες 
τις δραστηριότητες, τις λειτουργίες, τα αρχεία και τα 
μητρώα που σχετίζονται με το φυσικό αντικείμενο. Με 
αποφάσεις των αρμοδίων οργάνων, μέρος των ευθυνών 
μπορεί να ανατίθεται σε άλλα φυσικά πρόσωπα και λει¬ 
τουργικές μονάδες του ΑΤΕΙ-Θ. 

Οι επιστημονικά υπεύθυνοι των προγραμμάτων του 
Κέντρου ορίζονται με απόφαση του Συμβουλίου του. 


Υποβάλλουν προς έγκριση στο Συμβούλιο του Κέντρου 
τα σχέδια σπουδών, τις οργανωτικές λεπτομέρειες, τον 
προϋπολογισμό των εκπαιδευτικών προγραμμάτων και 
το ύψος των τελών και πιστοποιούν την άρτια διεξαγωγή 
του προγράμματος. Η απόφαση του Συμβουλίου του Κέ¬ 
ντρου Επιμόρφωσης και Δια Βίου Μάθησης αποστέλλε- 
ται προς έγκριση στο Πρυτανικό Συμβούλιο. Η απόφαση 
θεωρείται ότι έχει εγκριθεί μετά την άπρακτη πάροδο 
δέκα (10) εργάσιμων ημερών. 

Πόροι του Κέντρου είναι οι ακόλουθοι: 

α) Χρηματοδοτήσεις από επιχειρησιακά ή άλλα προ¬ 
γράμματα που συγχρηματοδοτούνται από την Ευρω¬ 
παϊκή Ένωση. 

β) Χρηματοδοτήσεις από φορείς του δημοσίου ή ιδι¬ 
ωτικού τομέα και από την Ευρωπαϊκή Ένωση και άλλους 
διεθνείς οργανισμούς, καθώς και δωρεές και χορηγίες 
προς το Κέντρο. 

γ) Έσοδα από εκπαιδευομένους, σε περίπτωση που 
το πρόγραμμα δεν χρηματοδοτείται σύμφωνα με τις 
περιπτώσεις α' και β'. 

δ) Έσοδα από την ανάπτυξη, παραγωγή και αξιοποί¬ 
ηση εκπαιδευτικού και άλλου υλικού, από την εκπόνη¬ 
ση μελετών, από την παροχή υπηρεσιών και από την 
εκτέλεση επιμορφωτικών έργων που αφορούν στη δια 
βίου μάθηση. 

ε) Ύστερα από απόφαση της Συγκλήτου, μπορεί να 
διατίθενται πόροι του Ειδικού Λογαριασμού Κονδυλί- 
ων Έρευνας (Ε.Λ.Κ.Ε.) και οι πρόσοδοι από περιουσιακά 
στοιχεία του Ιδρύματος για την ανάπτυξη του Κέντρου. 
Η Επιτροπή Ερευνών του Ε.Λ.Κ.Ε. του Ιδρύματος διαχει¬ 
ρίζεται τους πόρους του Κέντρου. Για το σκοπό αυτόν, 
παρακρατεί έως είκοσι τοις εκατό (20%) επί των εσόδων 
των έργων του Κέντρου, ενώ ένα ποσοστό έως είκοσι τοις 
εκατό (20%) επί των χρηματοδοτήσεων των έργων και 
των εσόδων των εκπαιδευτικών προγραμμάτων του Κέ¬ 
ντρου κατατίθενται σε ειδικό κωδικό για την κάλυψη των 
γενικών εξόδων λειτουργίας του. Το ακριβές ποσοστό 
παρακράτησηςτου Ε.Λ.Κ.Ε. για κάθε τύπου έργο καθορί¬ 
ζεται από τη Σύγκλητο. Οι δραστηριότητες του Κέντρου 
πραγματοποιούνται με τη μορφή και τη διαδικασία των 
ερευνητικών έργων του Ε.Λ.Κ.Ε. 

Στο τέλος κάθε ακαδημαϊκού έτους το Συμβούλιο 
συντάσσει απολογισμό δραστηριοτήτων του Κ.Ε.ΔΙ. 
ΒΙ.Μ., τον οποίο κοινοποιεί αμελλητί στη Σύγκλητο, 
στη ΜΟ.ΔΙ.Π. και στο Υπουργείο Παιδείας, Έρευνας και 
Θρησκευμάτων. Το Κ.Ε.ΔΙ.ΒΙ.Μ. υπόκειται ανά διετία, σε 
διαδικασίες εσωτερικής αξιολόγησης διασφάλισης της 
ποιότητας που καθορίζονται σύμφωνα με την παρ. 3 του 
άρθρου 14 του ν. 4009/2011. Η εξωτερική αξιολόγηση 
και η πιστοποίηση της ποιότητας των εκπαιδευτικών ή 
επιμορφωτικών προγραμμάτων του Κ.Ε.ΔΙ.ΒΙ.Μ., πραγ¬ 
ματοποιείται από την Α.ΔΙ.Π. σύμφωνα με την υποπερί¬ 
πτωση ββ'της περίπτωσης α' της παρ. 1 του άρθρου 66 
του ν. 4009/2011. 

Προγράμματα Δια Βίου Εκπαίδευσης (Π.Δ.Β.Ε.) 

Διαδικασία έγκρισης Προγράμματος 

Όλα τα υποψήφια προγράμματα προκρίνονται από 
το Συμβούλιο του Κέντρου (Σ-Κ.Ε.ΔΙ.ΒΙ.Μ), με βάση συ¬ 
γκεκριμένα ποιοτικά κριτήρια που διαμορφώνονται από 

αυτό και όσα πληρούν τις απαραίτητες προϋποθέσεις 
προτείνονται προς υλοποίηση. Η τελική έγκριση γίνεται 
από τη Σύγκλητο. Ειδικότερα: 

Α) Αυτοχρηματοδοτούμενα προγράμματα ή χρηματο¬ 
δοτούμενα από δημόσιους φορείς. 

Κάθε πρόγραμμα εκπαίδευσης, ανεξάρτητα από τη 
διάρκεια και το πλαίσιο στο οποίο υποβάλλεται, αξιο¬ 
λογείται ως προς τη σκοπιμότητα και την εκπαιδευτική 
του επάρκεια. Η διαδικασία έγκρισης ακολουθεί τα εξής 
στάδια: 

1. Αίτηση-πρόταση υλοποίησης προγράμματος Διά 
Βίου Μάθησης, η οποία υποβάλλεται προς το Σ-Κ.Ε.ΔΙ. 
ΒΙ.Μ με βάση το πρότυπο που έχει προταθεί από το Συμ¬ 
βούλιο. 

2. Υποβολή λεπτομερούς φακέλου του εκπαιδευτικού 
προγράμματος (φάκελος δράσης) προςτοΣ-Κ.Ε.ΔΙ.ΒΙ.Μ, 
με βάση το πρότυπο που έχει προταθεί από το Συμβού¬ 
λιο, βάσει του οποίου θα γίνεται η παρακολούθηση της 
υλοποίησης του. 

3. Έγκριση ή έγκριση μετά από τροποποίηση της πρό¬ 
τασης σύμφωνα με το πλαίσιο του Κανονισμού λειτουρ¬ 
γίας του Κέντρου και έμφαση στην επάρκεια και συνά¬ 
φεια της εμπειρίας και εξειδίκευσης του Επιστημονικά 
Υπευθύνου και των μελών της Ομάδας Υλοποίησης με 
το αντικείμενο του προγράμματος. 

Β) Χρηματοδοτούμενα προγράμματα αμιγώς από ιδι¬ 
ωτικούς φορείς ή με συμμετοχή ιδιωτικών φορέων και 
φορέων δημοσίου και ευρύτερου δημοσίου τομέα. 

Οι προτάσεις προς τον φορέα χρηματοδότησης αξιο¬ 
λογούνται και εγκρίνονται, πριν από την υποβολή τους, 
από το Σ- Κ.Ε.ΔΙ.ΒΙ.Μ, το οποίο συνεκτιμά τα ακόλουθα: 

α. τη δυνατότητα του ΑΤΕΙΘ να ανταποκριθεί στις απαι¬ 
τήσεις της προτεινόμενης δράσης και 

β. τα οικονομικά στοιχεία του προγράμματος. 

Στη συνέχεια ακολουθείται η διαδικασία που περιγρά- 
φεται στην παράγραφο Α ανωτέρω. 

Αξιολόγηση 

1. Το Κ.Ε.ΔΙ.ΒΙ.Μ ως σύνολο υπόκειται σε εξωτερική 
αξιολόγηση από ομάδες προσώπων τα οποία είναι εξει- 
δικευμένα ή εξουσιοδοτημένα από τις Ευρωπαϊκές ή 
Εθνικές Αρχές (ΑΔΙΠ) για την αξιολόγηση αντίστοιχων ή 
ανάλογων δραστηριοτήτων με βάση τις διεθνείς ορθές 
πρακτικές. Η εξωτερική αξιολόγηση πραγματοποιείται 
από τουλάχιστον δύο (2) αξιολογητές, οι οποίοι επιλέγο¬ 
νται από την αξιολογούσα Αρχή μεταξύ προσώπων που 
προτείνει το Συμβούλιο του Κ.Ε.ΔΙ.ΒΙ.Μ. 

2. Το κάθε ΠΔΒΕ, καθώς και η Ομάδα Διοικητικής Υπο¬ 
στήριξης (ΟΔΥ), αξιολογούνται από τους εκπαιδευόμε¬ 
νους, σύμφωνα με το πρότυπο που έχει προταθεί από 
το Συμβούλιο του Κ.Ε.ΔΙ.ΒΙ.Μ. 

Τα αποτελέσματα της αξιολόγησης παραδίνονται στο 
Συμβούλιο και συμπεριλαμβάνονται στον ετήσιο απολο¬ 
γισμό δράσης του Κέντρου. 

Διοικητική και Τεχνική υποστήριξη 

Η Ομάδα Διοικητικής Υποστήριξης (ΟΔΥ) του Κ.Ε.ΔΙ. 
ΒΙ.Μ στεγάζεται σε κατάλληλο για τις δράσεις της χώρο 
του ΑΤΕΙΘ. Στελεχώνεται με διοικητικό και τεχνικό προ¬ 
σωπικό, το οποίο προσλαμβάνεται με απόφαση του Συμ¬ 
βουλίου του Κ.Ε.ΔΙ.ΒΙ.Μ ύστερα από προκήρυξη. Για τη 


μετακίνηση προσωπικού, που ήδη υπηρετεί στο ΑΤΕΙΘ, 
προς την ΟΔΥ, απαιτείται απόφαση του Πρύτανη. 

Όργανα Διαχείρισης 

Η διαχείριση των οικονομικών του Κ.Ε.ΔΙ.ΒΙ.Μ. και των 
προγραμμάτων που υλοποιεί ασκείται από τον Ειδικό 
Λογαριασμό Κονδυλίων Έρευνας (ΕΛΚΕ) του ΑΤΕΙΘ, ένα¬ 
ντι ποσοστού των εσόδων κάθε έργου, που καθορίζεται 
από τη Σύγκλητο μετά από πρόταση του Συμβουλίου του 
Κ.Ε.ΔΙ.ΒΙ.Μ. Με την ίδια απόφαση καθορίζεται και το μέ¬ 
ρος του παραπάνω ποσοστού που διατίθεται στο Κ.Ε.ΔΙ. 
ΒΙ.Μ. Πριν τη λήξη του οικονομικού έτους συντάσσεται ο 
προϋπολογισμός του επόμενου έτους, ο οποίος ψηφίζε¬ 
ται από το Σ-Κ.Ε.ΔΙ.ΒΙ.Μ και εγκρίνεται από τη σύγκλητο. 
Το οικονομικό έτος ταυτίζεται με το ημερολογιακό. Η τρο¬ 
ποποίηση του προϋπολογισμού είναι δυνατή, ανάλογα 
με τις δραστηριότητες που προκύπτουν κατά τη διάρκεια 
του έτους και πραγματοποιείται με την ίδια διαδικασία. 

Πιστοποιητικά 

Οι βεβαιώσεις και τα πιστοποιητικά Διά Βίου Μάθησης, 
υπογράφονται από τον Πρόεδρο του Κ.Ε.ΔΙ.ΒΙ.Μ τον Δι¬ 
ευθυντή Επιμόρφωσης και Δια Βίου Μάθησης και τον 
Επιστημονικά Υπεύθυνο του εκάστοτε Προγράμματος. 

- Η απονομή πιστοποιητικών γίνεται με βάση το άρθρο 
5 του ν. 3369/2005. 

-Τα προγράμματα Δια Βίου εκπαίδευσης που θα απευ¬ 
θύνονται σε απόφοιτους ΑΕΙ, αναλόγως της διάρκειας 
τους οδηγούν στην απονομή των εξής πιστοποιητικών: 

1. Μέχρι 75 ώρες σε πιστοποιητικό Επιμόρφωσης 
(ΈθΓΐίίίςΒΐθ) 

2. Μέχρι 250 ώρες σε Πιστοποιητικό Δια Βίου Εκπαί¬ 
δευσης (ΟίρΙοιτίΒ) 

-Τα χορηγούμενα πιστοποιητικά αναγράφουν υποχρε¬ 
ωτικά την ονομασία του φορέα χορήγησης, τη χρονο¬ 
λογία χορήγησης και την ονομασία του προγράμματος. 

- Είναι δυνατόν για κάθε πιστοποιητικό να χορηγείται 
«Συμπλήρωμα Πιστοποιητικού» (ϊυρρίθίπθηΐ), στο οποίο 
αναγράφονται: 

• Οι διδακτικές ενότητες του προγράμματος. 

• Ο βαθμός δυσκολίας τους. 

• Οι εργασίες που έχουν εκπονηθεί. 

• Ο τρόπος αξιολόγησης τους. 

• Άλλες εκπαιδευτικές δραστηριότητες κάθε διδακτι¬ 
κής ενότητας. 

• Οι επιδόσεις σε κάθε διδακτική ενότητα. 

-Τα προγράμματα Δια Βίου εκπαίδευσης που θα απευ¬ 
θύνονται σε απόφοιτους Β' βάθμιας εκπαίδευσης και θα 
εμπίπτουν στο πλαίσιο της Εκπαίδευσης Ενηλίκων και 
Επαγγελματικής Εκπαίδευσης και Κατάρτισης, οδηγούν 
στην απονομή των εξής πιστοποιητικών: 

• Πιστοποιητικό Επιμόρφωσης και Επαγγελματικής 
Κατάρτισης 

■ Δίπλωμα Επαγγελματικής Εκπαίδευσης και Κατάρ¬ 
τισης, επιπέδου 5 βάσει του Εθνικού και Ευρωπαϊκού 
Πλαισίου Προσόντων. 

- Είναι δυνατόν να πραγματοποιούνται και άλλα προ¬ 
γράμματα και έργα που εμπίπτουν άμεσα και έμμεσα 
στους σκοπούς και στόχους ίδρυσης και λειτουργίας 
του Κ.Ε.ΔΙ.ΒΙ.Μ., με τις διαδικασίες και τις κανονιστικές 
ρυθμίσεις των ΠΔΒΕ. 

Εκπαίδευση 

1. Η διαδικασία υλοποίησης των προγραμμάτων μπο¬ 
ρεί να έχει τις ακόλουθες μορφές: 

α. Διά ζώσης εκπαίδευση - σε χώρους του ΑΤΕΙΘ (αμφι¬ 
θέατρα, αίθουσες, εργαστήρια) ή μισθωμένες αίθουσες - 
με την παραδοσιακή μορφή διδασκαλίας, όπου απαιτεί¬ 
ται η ταυτόχρονη φυσική παρουσία του εκπαιδευτή και 
των εκπαιδευόμενων στην τάξη. 

β. Διά τεχνικών τηλεκπαίδευσης (θ-ΙθΒΓηίης), επιτρέ¬ 
ποντας στον εκπαιδευόμενο να παρακολουθεί μέσω δι¬ 
αδικτύου το πρόγραμμα από το χώρο της επιλογής του. 

Συγκεκριμένα, λειτουργεί εκπαιδευτική πλατφόρμα, 
μέσω της οποίας γίνεται η διαχείριση των ηλεκτρονικών 
ομάδων-τάξεων και παρέχεται η πρόσβαση των χρη¬ 
στών σε αυτές. 

Οι τεχνικές τηλεκπαίδευσης μπορεί να διακρίνονται σε: 

βΐ. Εξ’ αποστάσεως ασύγχρονη εκπαίδευση - διαδι¬ 
κασία διδασκαλίας, όπου δεν απαιτείται η ταυτόχρονη 
συμμετοχή του εκπαιδευτή και των εκπαιδευομένων και 

β2. Εξ' αποστάσεως σύγχρονη εκπαίδευση - διαδικα¬ 
σία διδασκαλίας με ταυτόχρονη συμμετοχή του εκπαι¬ 
δευτή και των εκπαιδευομένων σε πραγματικό χρόνο, 
όπου όμως δεν απαιτείται ο εκπαιδευτής και οι εκπαιδευ¬ 
όμενοι να βρίσκονται στον ίδιο χώρο (τηλεδιασκέψεις). 

γ. Διά του συνδυασμού των α και β. Ο τρόπος αυ¬ 
τός εκφράζει το μεικτό τύπο εκπαίδευσης/κατάρτισης 
(όίθηάθά ή Γιγάιϊά) που αξιοποιεί και συνδυάζει δυναμικά 
όλα τα πλεονεκτήματα της διά ζώσης και της εξ αποστά¬ 
σεως εκπαίδευσης. 

2. Για τη χορήγηση του προβλεπόμενου πιστοποιη¬ 
τικού στα διά ζώσης και εξ αποστάσεως με σύγχρονη 
εκπαίδευση προγράμματα, η φοίτηση είναι υποχρεωτική 
και το όριο απουσιών δεν μπορεί να υπερβαίνει το 10% 
των προβλεπόμενων ωρών εκπαίδευσης. 

3. Τα προγράμματα Διά Βίου Μάθησης απονέμουν ανα- 
λόγως στους εκπαιδευόμενους που έχουν ολοκληρώσει 
με επιτυχία ένα πρόγραμμα, Πιστωτικές Μονάδες βάσει 
του συστήματος Ε0Τ5 (ΕυτοροΒη ΟθοΙίΐ ΤΐΈηείθΓΒηά 
ΑςςυιτιυΙθΐιοπ Ξγεΐθΐπ) και του Ευρωπαϊκού Συστήματος 
Ακαδημαϊκών Μονάδων για την Επαγγελματική Εκπαί¬ 
δευση και Κατάρτιση ΕίΖΪ/ΕΤ (ΕυΐΌρθΒΠ Οθάίΐ Βγεΐθίτι Γογ 
ϊΓιθ νος3ΐίοπ3ΐ Εόυς3ΐίοπ 3πό Τΐ'βίηίης). Λαμβάνοντας 
υπόψη την Υ.Α. Φ5/89656/Β3/2007 (ΦΕΚ 1466Β72007) 
για την απονομή μονάδων Ε0Τ5 και το Ευρωπαϊκό 
Πλαίσιο Αναφοράς για τη Διασφάλιση της Ποιότητας 
(ΕφΑ\/ΕΤ) για την απονομή μονάδων ΕΘΪ/ΕΤ, μετά από 
επιτυχή παρακολούθηση προγραμμάτων σπουδών, δη- 
μιουργήθηκε ο Υπολογισμός των Μονάδων Ε(ΙΤ5 / ΕΟ/ΕΤ 
με σκοπό την καθοδήγηση των Επιστημονικά Υπευθύ¬ 
νων των προγραμμάτων. Οι Επιστημονικά Υπεύθυνοι 
των προγραμμάτων Διά Βίου Μάθησης πρέπει να υπο¬ 
βάλλουν τον παραπάνω πίνακα υπολογισμού μονάδων 
Ε0Τ5/Ε0\/ΕΤ μαζί με όλα τα απαραίτητα έγγραφα και 
δικαιολογητικά του προγράμματος. Για την απονομή των 
Ε(ΙΤ5/Ε(ΐνΕΤ απαιτείται να υπάρχει διαδικασία αξιολόγη¬ 
σης (εξέτασης) των μαθησιακών αποτελεσμάτων. 

4. Είναι δυνατή η χρήση Τεχνολογιών Πληροφορικής 
και Επικοινωνιών για την εκπαίδευση από απόσταση, 
με αντίστοιχο υπολογισμό των μονάδων ΕΟΤδ/ΕΈΪ/ΕΤ. 


5. Τα προγράμματα ασύγχρονης εξ αποστάσεως εκ¬ 
παίδευσης πρέπει να ικανοποιούν τις προδιαγραφές των 
ψηφιακών μαθημάτων τύπου Α σε ποσοστό τουλάχιστον 
80%. Δυνητικά, τα προγράμματα μπορούν να χαρακτη¬ 
ριστούν και ως Α+, όταν αποτελούνται από μαθήματα 
τα οποία ικανοποιούν τις προδιαγραφές των ψηφιακών 
μαθημάτων τύπου Α+ σε ποσοστό τουλάχιστον 80%, 
όπως καθορίζεται από τον κανονισμό υλοποίησης ΠΔΒΕ. 

6. Οι εκπαιδευτές είναι καθηγητές ή λέκτορες ή διδά¬ 
κτορες συναφούς αντικειμένου. Σε ειδικές περιπτώσεις, 
εάν απαιτείται από το αντικείμενο συγκεκριμένου Προ¬ 
γράμματος Διά Βίου Μάθησης, οι εκπαιδευτές μπορεί 
να είναι κάτοχοι πτυχίου τριτοβάθμιας εκπαίδευσης της 
Ελλάδος ή αντίστοιχου αναγνωρισμένου τίτλου του εξω¬ 
τερικού, με σημαντική επαγγελματική εμπειρία, συναφή 
με το συγκεκριμένο πρόγραμμα. 

7. Ως ελάχιστος αριθμός εκπαιδευομένων που απαι¬ 
τείται για την πραγματοποίηση προγράμματος Διά Βίου 
Μάθησης ορίζεται το 5. 

8. Είναι δυνατή η υλοποίηση των προγραμμάτων και 
εκτός εργάσιμων ημερών. 

Κυρώσεις 

Σε περίπτωση που το Συμβούλιο του Κ.Ε.ΔΙ.ΒΙ.Μ (Σ- 
Κ.Ε.ΔΙ.ΒΙ.Μ) διαπιστώσει τη μη τήρηση των όρων υλοποί¬ 
ησης της δράσης προς το ΑΤΕΙΘ ή προς τρίτους ή κάποια 
άλλη ενέργεια ή παράλειψη εκ μέρους του Επιστημονικά 
Υπεύθυνου ή των συνεργατών, που δημιουργεί σοβαρά 
προβλήματα στην υλοποίηση της δράσης, ως προς την 
εγκεκριμένη πρόταση και τον κανονισμό λειτουργίας 
του Κέντρου, έχει δικαίωμα να προχωρήσει σε διακοπή 
της λειτουργίας του προγράμματος. 

Τις κυρώσεις επιβάλλει η Σύγκλητος με εισήγηση του 
Σ-Κ.Ε.ΔΙ.ΒΙ.Μ με απλή πλειοψηφία. 

Ρύθμιση σχέσεων του Κ.Ε.ΔΙ.ΒΙ.Μ με το ΑΤΕΙΘ 

1. Το Κ.Ε.ΔΙ.ΒΙ.Μ αποτελεί αυτοτελή εκπαιδευτική 
μονάδα του ΑΤΕΙ-Θ, η οποία υπόκειται στον έλεγχο της 
Συγκλήτου. 

2. Για τη διάθεση των χώρων της Ομάδας Διοικητικής 
Υποστήριξης (ΟΔΥ) και των αιθουσών που εντάσσονται 
στο κοινό σύστημα διαχείρισης αποφασίζει ο αρμόδιος 
Αντιπρύτανης. 

3. Για τη διάθεση αιθουσών διδασκαλίας, εκτός του κοι¬ 
νού συστήματος διαχείρισης χώρων του ΑΤΕΙΘ, αποφασί¬ 
ζει το Τμήμα ή η διοικητική μονάδα στην οποία ανήκει ο 
χώρος. Η άρνηση παραχώρησης χώρου πρέπει να είναι 
τεκμηριωμένη και υπόκειται σε έλεγχο της συγκλήτου. 

4. Η χρήση των εργαστηρίων και του εξοπλισμού τους 
απαιτεί την παρουσία ενός από τα πρόσωπα στα οποία 
έχει ανατεθεί η ευθύνη του εργαστηρίου. Είναι δυνατή 
η χρήση εργαστηρίων και του εξοπλισμού τους, εφόσον 
ο Διευθυντής ή ο υπεύθυνος του εργαστηρίου εξουσι¬ 
οδοτήσει εγγράφως τον Επιστημονικά Υπεύθυνο του 
προγράμματος. 

Πόροι - Δαπάνες 

1. Έσοδα του Κ.Ε.ΔΙ.ΒΙ.Μ: 

α. Μέρος της κράτησης του ΕΛΚΕ για την εκτέλεση 
προγραμμάτων εκπαίδευσης. 

β. Οι επιχορηγήσεις από εθνικές και κοινοτικές πηγές. 

γ. Οι επιχορηγήσεις από άλλους δημόσιους και ιδιω¬ 
τικούς φορείς. 

δ. Οι δωρεές φορέων και ιδιωτών. 

ε. Κάθε είδους δάνεια. 

2. Τα έσοδα του Κ.Ε.ΔΙ.ΒΙ.Μ μπορούν να διατεθούν: 

α. Για υποδομές ή δράσεις απαραίτητες για τη λειτουρ¬ 
γία του Κέντρου ή των προγραμμάτων που υλοποιούνται 
στο πλαίσιό του. 

β. Για αμοιβές προσωπικού απαραίτητου για τη λει¬ 
τουργία του Κέντρου. 

γ. Για τη χρηματοδότηση δωρεάν προγραμμάτων που 
οργανώνονται από το Σ-Κ.Ε.ΔΙ.ΒΙ.Μ. Τα προγράμματα 
αυτά, τα οποία θα πρέπει να καλύπτουν προφανείς και 
σημαντικές ανάγκες απασχόλησης, εκπαίδευσης ή επι¬ 
μόρφωσης, ανατίθενται σε διδάσκοντα ή ομάδες διδα¬ 
σκόντων μετά από ανοικτή προκήρυξη στο πλαίσιο του 
ΑΤΕΙΘ, η οποία εγκρίνεται από τη σύγκλητο. 

δ. Για την κάλυψη εκπαιδευτικών αναγκώνΤμημάτων ή 
Εργαστηρίων του ΑΤΕΙΘ, τα οποίαπροσφέρουν προγράμ¬ 
ματα Διά Βίου Μάθησης μετά από την υποβολή τεκμη¬ 
ριωμένου αιτήματος προς το Συμβούλιο του Κ.Ε.ΔΙ.ΒΙ.Μ 
και έγκριση της συγκλήτου. 

3. Το κόστος του κάθε προγράμματος εκπαίδευσης 
προκύπτει από το άθροισμα των δαπανών που αφορούν 
απευθείας στο πρόγραμμα (άμεσες) και των δαπανών για 
τις υπη ρεσίες που παρέχονται από το Κέντρο (έμμεσες). 

Οι άμεσες δαπάνες περιλαμβάνουν αμοιβές επιστημο¬ 
νικά υπευθύνων, εισηγητών, αξιολογητών, μετακινήσεις, 
αγορά αναλώσιμων, προμήθεια εξοπλισμού για τις ανά¬ 
γκες του προγράμματος κ.λπ. 


Οι αμοιβές των εκπαιδευτών προσδιορίζονται από 
την ιδιότητα τους και την ισχύουσα νομοθεσία, όπως 
αναφέρεται στον οδηγό διαχείρισης του ΕΛΚΕ. 

Οι έμμεσες δαπάνες περιλαμβάνουν μέρος του κό¬ 
στους λειτουργίας του Κέντρου (κόστος οικονομικής δια¬ 
χείρισης εκ μέρους του ΕΛΚΕ, δαπάνες τηλεπικοινωνιών, 
ηλεκτρικού ρεύματος, θέρμανσης, χρήσης αιθουσών) 
και των οριζόντιων δράσεων (π.χ. δαπάνες δημοσιότη¬ 
τας, έξοδα λειτουργίας του Κέντρου, χρηματοδότηση 
προγραμμάτων Διά Βίου Μάθησης, ενίσχυση Τμημάτων 
του ΑΤΕΙΘ που προσφέρουν αντίστοιχα προγράμματα, 
επέκταση υποδομών του Κ.Ε.ΔΙ.ΒΙ.Μ, πιστοποίηση των 
εισηγητών μελών ΔΕΠ του προγράμματος κ.λπ.). 

Οι έμμεσες δαπάνες ορίζονται σε ποσοστό του συνο¬ 
λικού προϋπολογισμού της κάθε υλοποιούμενης δράσης 
και αποφασίζονται από τη σύγκλητο με εισήγηση του 
Σ-Κ.Ε.ΔΙ.ΒΙ.Μ. 

Για κάθε θέμα που δεν ρυθμίζεται με τον παρόντα 
κανονισμό, ακολουθούνται οι σχετικές διατάξεις και οι 
κανόνες, ενώ λεπτομέρειες σχεδιασμού και υλοποίησης 
ΠΔΒΕ καθορίζονται στον κανονισμό (ΟΔΗΓΟΣ υλοποί¬ 
ησης ΠΔΒΕ). 

Η απόφαση αυτή να δημοσιευθεί στην Εφημερίδα της 
Κυβερνήσεως 

Θεσσαλονίκη, 22 Φεβρουάριου 2018 
Ο Πρύτανης 
ΠΑΝΑΓΙΩΤΗΣ ΤΖΙΩΝΑΣ 

=Τ 

ΕΘΝΙΚΟ ΤΥΠΟΓΡΑΦΕΙΟ 


Το Εθνικό Τυπογραφείο αποτελεί δημόσια υπηρεσία υπαγόμενη στο Υπουργείο Διοικητικής 
Ανασυγκρότησης και έχει την ευθύνη τόσο για τη σύνταξη, διαχείριση, εκτύπωση και κυκλο¬ 
φορία των Φύλλων της Εφημερίδας της Κυβερνήσεως (ΦΕΚ), όσο και για την κάλυψη των 
εκτυπωτικών αναγκών του δημοσίου (ν. 3469/2006, ΦΕΚ Α' 131). 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

• Τα ΦΕΚ σε ηλεκτρονική μορφή διατίθενται δωρεάν στο νννννν.θΙ^Γ την επίσημη ιστο¬ 
σελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην 
ανωτέρω ιστοσελίδα αποστέλλονται επίσης δωρεάν με την υποβολή αίτησης, για την οποία 
αρκεί η συμπλήρωση των αναγκαίων στοιχείων σε ειδική φόρμα. 

• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμή¬ 
μα Πωλήσεων, είτε ταχυδρομικά με την αποστολή αιτήματος παραγγελίας μέσω των ΚΕΠ, είτε 
με ετήσια συνδρομή μέσω του Τμήματος Συνδρομητών. Το κόστος ενός ασπρόμαυρου ΦΕΚ 
από 1 έως 16 σελίδες είναι 1,00 €, αλλά για κάθε επιπλέον οκτασέλιδο (ή μέρος αυτού) προ¬ 
σαυξάνεται κατά 0,20 €.Το κόστος ενός έγχρωμου ΦΕΚ από 1 έως 16 σελίδες είναι 1,50 €, αλλά 
για κάθε επιπλέον οκτασέλιδο (ή μέρος αυτού) προσαυξάνεται κατά 0,30 €. Το τεύχος Α.Σ.Ε.Π. 
διατίθεται δωρεάν. 

• Τρόποι αποστολής κειμένων προς δημοσίευση: 

Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του 
δημοσίου, αποστέλλονται ηλεκτρονικά στη διεύθυνση νν60πΐ3$ΐ6ΐ < .6ΐ@θτ.9 >< με χρήση 
προηγμένης ψηφιακής υπογραφής και χρονοσήμανσης. 

Β. Κατ' εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν 
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς 
δημοσίευση εκτυπωμένα σε χαρτί στο Τμήμα Παραλαβής Δημοσιευτέας Ύλης. 

• Πληροφορίες, σχετικά με την αποστολή/κατάθεση εγγράφων προς δημοσίευση, 
με την πώληση των τευχών και με τους ισχΰοντες τιμοκαταλόγους για όλες τις υπη¬ 
ρεσίες μας, περιλαμβάνονται στην ιστοσελίδα μας. Η ενδεδειγμένη διαδρομή είναι: 
νννννν.θΐ.ςμ/ Φ.Ε.Κ./ Δημοσίευση Κειμένων ή Τεύχη ή Διάθεση ΦΕΚ ή Πώληση ή Συν¬ 
δρομητές. Επίσης μέσω της ιστοσελίδας μας δίδονται πληροφορίες σχετικά με την 
πορεία δημοσίευσης των εγγράφων, με βάση τον Κωδικό Αριθμό Δημοσιεύματος (ΚΑΔ). 
Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν 
τις προϋποθέσεις δημοσίευσης. 


2. ΕΚΤΥΠΩΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ 

Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημο¬ 
σίου αναλαμβάνει να σχεδιάσει και να εκτυπώσει κάρτες, βιβλία, αφίσες, μπλοκ, μηχανογρα¬ 
φικά έντυπα, φακέλους για κάθε χρήση, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα 
ΤΗΛΕΦΩΝΙΚΟ ΚΕΝΤΡΟ: 210 5279000 -ί3χ: 210 5279054 
ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ 
Πωλήσεων: (Ισόγειο, τηλ. 210 5279178 - 180) 

Συνδρομητών: (Ημιόροφος, τηλ. 210 5279136) 

Πληροφοριών: (Ισόγειο, Γρ. 3 και τηλεφ. κέντρο 210 5279000) 
Παραλαβής Δημ.Ύλης: (Ισόγειο, τηλ. 210 5279167,210 5279139) 

Ωράριο για το κοινό: Δευτέρα ως Παρασκευή: 8:00 -13:30 


Ιστοσελίδα: νννννν.θ 1 . 91 · 

Πληροφορίες σχετικά με την λειτουργία 
της ιστοσελίδας: Η6ΐρά€$Κ.6ΐ@6ΐ.9·' 

Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 

ννεΐ3ΐπ35ΐ6Γ.6ΐ@6ΐ.9·' 

Πληροφορίες για γενικό πρωτόκολλο 
και αλληλογραφία: 9ΐ'3ππτΐ3ΐθί3@θ1.9*' 























